**Oznámenie o aktualizácii výzvy č. 41/PRV/2019**

Pôdohospodárska platobná agentúra oznamuje príjemcom podpory z Programu rozvoja vidieka SR 2014 – 2020, že aktualizovala na webovom sídle PPA, v časti [PPA](https://www.apa.sk/) / [Podpory](https://www.apa.sk/podpory)  / [Projektové podpory](https://www.apa.sk/projektove-podpory)  / [PRV 2014-2020](https://www.apa.sk/prv-2014-2020)  / [Výzvy](https://www.apa.sk/prv-2014-2020-vyzvy)  / [Opatrenie 4](https://www.apa.sk/opatrenie-4)  / [Podopatrenie 4.1 - Skladovacie kapacity a pozberová úprava](https://www.apa.sk/podopatrenie-4-1-skladovacie-kapacity-a-pozberova-uprava) Výzvu č. 41/PRV/2019 pre opatrenie: **4 – Investície do hmotného majetku**, podopatrenie: **4.1 – Podpora na investície do poľnohospodárskych podnikov,** oblasť: **oblasť Skladovacie kapacity a pozberová úprava**

**Aktualizáciou výzvy sa:**

* predĺžil termín uzatvorenia výzvy na 31.10.2019
* v bode 1.2 výzvy „Časový harmonogram konania o ŽoNFP“ sa upravil termín na podávanie a prijímanie ŽoNFP nasledovne: od 1.10.2019 do 31.10.2019
* v ods. 1 bodu 2.2 „Oprávnenosť aktivít realizácie projektu“ výzvy sa dopĺňa poznámka pod čiarou nasledovného znenia: „oprávnené sú všetky náklady bezprostredne potrebné pre vybudovanie skladu a jeho prevádzku t.j. aj nevyhnutné súvisiace vnútorné vybavenie skladu okrem neoprávnených výdavkov uvedených v časti 2.3.4 výzvy“
* v bodovacom (hodnotiacom) kritériu č. 4 bodu 2.5.3 výzvy sa dopĺňa poznámka pod čiarou nasledovného znenia: „Sklady s riadenou atmosférou sú aj klimatizované sklady bez zmeny podielu plynov v atmosfére skladu“
* v bode 2.8.8 výzvy sa dopĺňa text nasledovného znenia „V prípade investícií do vnútorného vybavenia skladov (debny, regály) a strojov (nakladače, vysokozdvižné vozíky) nie je potrebné zo strany žiadateľov predkladať vyjadrenia Odboru starostlivosti o životné prostredie, či projekt podlieha zisťovaciemu konaniu alebo podlieha povinnému hodnoteniu podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov a stanovisko príslušného orgánu štátnej správy ochrany prírody či sa predložený projekt dotýka alebo nedotýka záujmov ochrany prírody a krajiny“.
* vo formulári žiadosti o nenávratný finančný príspevok samostatná investícia, ktorý tvorí prílohu č. 1 výzvy sa v časti C. POVINNÉ PRÍLOHY PROJEKTU PRI PODANÍ ŽIADOSTI sa dopĺňa textácia príloh 10 a 12 nasledovne: „netýka sa investícií do vnútorného vybavenia skladov (debny, regály) a strojov (nakladače, vysokozdvižné vozíky)“
* vo formulári žiadosti o nenávratný finančný príspevok samostatná investícia, ktorý tvorí prílohu č. 1 výzvy sa v časti F. Bodovacie kritéria, bodovacie kritérium č. 4 dopĺňa vysvetlivka č. 24 nasledovného znenia „Sklady s riadenou atmosférou sú aj klimatizované sklady bez zmeny podielu plynov v atmosfére skladu“
* vo formulári žiadosti o nenávratný finančný príspevok kolektívna investícia, ktorý tvorí prílohu č. 2 výzvy sa v časti C. POVINNÉ PRÍLOHY PROJEKTU PRI PODANÍ ŽIADOSTI sa dopĺňa textácia príloh 14 a 16 nasledovne: „netýka sa investícií do vnútorného vybavenia skladov (debny, regály) a strojov (nakladače, vysokozdvižné vozíky)“
* vo formulári žiadosti o nenávratný finančný príspevok kolektívna investícia, ktorý tvorí prílohu č. 2 výzvy sa v časti F. Bodovacie kritéria, bodovacie kritérium č. 4 dopĺňa vysvetlivka č. 30 nasledovného znenia „Sklady s riadenou atmosférou sú aj klimatizované sklady bez zmeny podielu plynov v atmosfére skladu“
* vo formulári žiadosti o nenávratný finančný príspevok kolektívna investícia, ktorý tvorí prílohu č. 4 žiadosti o nenávratný finančný príspevok generálneho partnera sa v časti F. Bodovacie kritéria, bodovacie kritérium č. 4 dopĺňa vysvetlivka č. 28 nasledovného znenia „Sklady s riadenou atmosférou sú aj klimatizované sklady bez zmeny podielu plynov v atmosfére skladu“

Zdôvodnenie zmien: na základe záväzného stanoviska riadiaceho orgánu k oprávnenosti aktivít realizácie projektu.